ai4bharat/Pralekha huggingface dataset:
मंत्रिमंडळ
केंद्रीय कर्मचारी आणि निवृत्ती वेतन धारकांच्या महागाई भत्यात वाढ करण्यासाठी अतिरिक्त निधी देण्याच्या प्रस्तावाला केंद्रीय मंत्रिमंडळाची मंजुरी, अतिरिक्त भत्ता 1 जानेवारी 2019 पासून लागू होणार
नवी दिल्ली, 19 फेब्रुवारी 2019
पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्रिमंडळाच्या बैठकीत केंद्रीय कर्मचारी आणि निवृत्तीवेतनधारकांच्या महागाई भत्यात वाढ करण्यासाठी अतिरिक्त निधी देण्याच्या प्रस्तावाला मंजुरी देण्यात आली. हा अतिरिक्त भत्ता 1 जानेवारी 2019 पासून लागू होणार आहे. सध्या असलेल्या 9 टक्के महागाई भत्यात 3 टक्के वाढ करण्यात आली आहे. कर्मचाऱ्याच्या मूळ वेतनावर हा भत्ता लागू राहील. सातव्या वेतन आयोगाच्या शिफारसींनुसार ही दरवाढ करण्यात आली आहे.
या महागाई भत्यामुळे, सरकारी तिजोरीवर, दरवर्षी 9168.12 कोटी रुपयांचा बोजा पडणार आहे. या निर्णयाचा लाभ 48.41 लाख सरकारी कर्मचारी आणि 62.03 लाख निवृत्तीवेतन धारकांना होणार आहे.
B.Gokhale/R.Aghor/D. Rane
(Visitor Counter : 86
पंतप्रधान कार्यालय
किमान आधारभूत किमतीत वाढ करण्याच्या निर्णयाचे शेतकऱ्यांकडून स्वागत होत असल्याबद्दल पंतप्रधानांनी व्यक्त केला आनंद
नवी दिल्ली, 9 जून 2023
शेतकऱ्यांचा आनंद सरकारला नव्या जोमाने काम करण्यास प्रेरित करतो, असे पंतप्रधान नरेंद्र मोदी यांनी म्हटले आहे.
खरीप पिकांच्या किमान आधारभूत किमतीत  वाढ करण्याच्या केंद्र सरकारच्या निर्णयाचे शेतकऱ्यांकडून स्वागत होत असल्याबद्दल डीडी न्यूजने केलेल्या ट्विटवर त्यांनी प्रतिक्रिया व्यक्त केली आहे.
पंतप्रधानांनी ट्विट केले:
''शेतकरी बंधू-भगिनींचा हा आनंद, आम्हाला त्यांच्यासाठी जास्तीत जास्त काम करण्याची प्रेरणा देतो.''S.Patil/S.Kakade/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
आरोग्य आणि कुटुंब कल्याण मंत्रालय
कोविड-19 प्रतिबंधक लसीची राज्ये/केंद्रशासित प्रदेशातील उपलब्धतेची अद्यावत माहिती
राज्ये आणि केंद्रशासित प्रदेशांना सुमारे 192.27 कोटी लसीच्या मात्रा केल्या उपलब्ध
राज्ये आणि केंद्रशासित प्रदेशांकडे अजूनही 20.57 कोटींपेक्षा अधिक लसीच्या न वापरलेल्या उपयोगी मात्रा शिल्लक
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाचा सार्वत्रिकीकरणाचा नवा टप्पा 21 जून, 2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसीचा पुरवठा विनामूल्य करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात, केंद्र सरकार देशातील लस उत्पादकांद्वारे उत्पादित 75% लस खरेदी करून या लसीचा राज्ये आणि केंद्रशासित प्रदेशांना  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,92,27,23,625
|
|
BALANCE AVAILABLE
|
|
20,57,10,711
केंद्र सरकारने सुमारे 192.27  कोटी लसींच्या मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
20.57  कोटी न वापरलेल्या उपयोगी मात्रा राज्ये आणि केंद्रशासित प्रदेशांकडे शिल्लक आहेत.
आरोग्य आणि कुटुंब कल्याण मंत्रालय
कोविड- 19 बाबतची अद्ययावत माहिती
राष्ट्रव्यापी लसीकरण मोहिमेअंतर्गत आतापर्यंत भारतात 30.79 कोटी लसींच्या मात्रा देण्यात आल्या आहेत.
भारतात गेल्या 24 तासांत 60.73 लाख लसींच्या मात्रा देण्यात आल्या.
देशात गेल्या 24 तासांत 51,667 नव्या कोरोना रुग्णांची नोंद झाली.
देशातील कोविड सक्रीय रुग्णसंख्येत घट होऊन आता ही संख्या 6,12,868 झाली आहे.
आतापर्यंत देशभरात एकूण 2,91,28,267 रुग्ण कोरोनामुक्त झाले आहेत.
गेल्या 24 तासांत 64,527 कोरोना रुग्ण बरे झाले आहेत.
कोविडमुक्त होणाऱ्यांची संख्या सलग 43 व्या दिवशी दैनंदिन नव्या बाधित रुग्णांच्या संख्येपेक्षा जास्त आहे .
रोगमुक्तीचा दर वाढून आता 96.66 % झाला आहे.
साप्ताहिक पॉझिटीव्हिटी दर सातत्याने 5% पेक्षा कमी असल्याचे दिसून येत असून सध्या हा दर 3% इतका आहे.
दैनंदिन पॉझिटीव्हिटी दर सध्या 2.98 % इतका असून सलग 18 व्या दिवशी हा दर 5% पेक्षा कमी राहिला आहे.
कोविड संसर्ग तपासणीच्या चाचण्या करण्याच्या क्षमतेत लक्षणीय वाढ- आतापर्यंत एकूण 39.95 कोटी चाचण्या करण्यात आल्या.
आरोग्य आणि कुटुंब कल्याण मंत्रालय
राज्ये/केंद्रशासित प्रदेशातील कोविड 19 प्रतिबंधक लस उपलब्धतेबाबत अद्ययावत माहिती
राज्ये/केंद्रशासित प्रदेशांना कोविड प्रतिबंधक लसीच्या 193.63 कोटींहून अधिक मात्रांचा पुरवठा
राज्ये/केंद्रशासित प्रदेशांकडे अद्याप न वापरलेल्या 8.32 कोटींपेक्षा अधिक मात्रा शिल्लक आणि लसीकरणासाठी उपलब्ध
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाचा सार्वत्रिकीकरणाचा नवा टप्पा 21 जून 2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसीचा विनामूल्य पुरवठा करत त्यांना सहाय्य करत आहे. कोविड -19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात, केंद्र सरकार देशातील लस उत्पादकांद्वारे उत्पादित 75% लस खरेदी करून या लसीचा राज्ये आणि केंद्रशासित प्रदेशांना  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,93,63,12,325
|
|
BALANCE AVAILABLE
|
|
8,32,51,830
आतापर्यंत भारत सरकारने राज्य/केंद्रशासित प्रदेशांना लसीच्या 193.63 कोटींहून अधिक  मात्रांचा  आणि थेट राज्य खरेदी श्रेणीद्वारे पुरवठा केला आहे.
कोविड प्रतिबंधक लसीच्या न वापरलेल्या 8.32 कोटींहून  मात्रा राज्ये/केंद्रशासित प्रदेशांकडे शिल्लक असून लसीकरणासाठी उपलब्ध आहेत.
पंतप्रधान कार्यालय
ग्लासगो इथे काॅप-26 शिखर संमेलनात 'कृती आणि दृढ ऐक्याचे -महत्वाचे दशक' या विषयावर पंतप्रधान नरेंद्र मोदी यांचे भाषण
मान्यवर महोदय,
एकमेकांचा स्वीकार करत परस्परांशी जुळवून घेण्याच्या महत्त्वपूर्ण विषयावर आपले विचार मांडण्याची संधी मला दिल्याबद्दल माझे मित्र,बोरिस यांना धन्यवाद! जागतिक हवामान बदलाविषयीच्या परिसंवादात अॅडाप्टेशनला म्हणजेच परिस्थितीशी जुळवून घेण्याला इतके महत्व देण्यात आले नव्हते जेवढे त्याचा सामना करण्याला दिले गेले. हवामान बदलाचा अधिक फटका ज्यांना बसला आहे, अशा विकसनशील देशांवर हा अन्याय आहे.
भारतासह, बहुतांश विकसनशील देशात शेतकऱ्यांसाठी हवामान बदल हे खूप मोठे आव्हान आहे. पिकांच्या पद्धतीत बदल होतो आहे. अवकाळी पाऊस आणि पूर किंवा सातत्याने येत असलेल्या चक्रीवादळामुळे पिके उध्वस्त होत आहेत. पेयजलच्या स्त्रोतांसह परवडणाऱ्या घरांपर्यंत सर्वांनाच आता हवामान बदलाच्या संकटाविरुद्ध लवचिक आणि काटक बनण्याची गरज आहे.
मान्यवर महोदय,
या संदर्भात मला तीन मुद्दे मांडायचे आहेत. पहिला मुद्दा, अॅडाप्टेशन म्हणजे जुळवून घेण्याची पद्धत. आपल्याला, अॅडाप्टेशन आपल्या विकास धोरणांचा आणि प्रकल्पांचा अविभाज्य घटक बनवायला हवे आहे. भारतात नळाने पाणीपुरवठा-सर्वांसाठी नळ योजना, स्वच्छ भारत-क्लीन इंडिया मिशन आणि उज्ज्वला, सर्वांसाठी स्वच्छ इंधन. अशा योजनांमुळे आपल्या गरजू नागरिकांना अॅडाप्टेशनचे लाभ मिळत आहेत, त्यांच्या जीवनमानातही सुधारणा होत आहेत. दुसरा मुद्दा, अनेक पारंपरिक समुदायांना निसर्गासोबत सामंजस्याने राहण्याचे ज्ञान आहे.
आपल्या अॅडाप्टेशनच्या धोरणांमध्ये पारंपरिक पद्धतींना योग्य महत्व द्यायला हवे. ज्ञानाचा हा प्रवाह नव्या पिढीपर्यंतही पोचावा,यासाठी शालेय अभ्यासक्रमात देखील त्याला स्थान द्यायला हवे. स्थानिक परिस्थितीशी अनुरूप जीवनशैलींचे संरक्षण देखील अॅडाप्टेशनचा एक महत्वाचा स्तंभ होऊ शकतो., तिसरा मुद्दा म्हणजे, या अॅडाप्टेशनच्या पद्धती भलेही स्थानिक असतील, मात्र मागासलेल्या देशांना त्यासाठी जागतिक पातळीवरुन समर्थन मिळायला हवे.
स्थानिक पातळीवर अॅडाप्टेशनसाठी जागतिक पाठिंब्याच्या विचारांसह भारताने आपत्तीमध्ये टिकून राहण्यासाठी योग्य अशा पायाभूत सुविधा -सीडीआरआय साठीही पुढाकार घेतला आहे. मी सर्वच देशांना या उपक्रमात सहभागी होण्याचे आवाहन करतो.
धन्यवाद।
आरोग्य आणि कुटुंब कल्याण मंत्रालय
धन्वंतरी रथ : अहमदाबादमध्ये लोकांच्या दारी बिगर-कोविड आरोग्य सेवा
 धन्वंतरी रथाच्या माध्यमातून शहरातील लोकांच्या दारात बिगर-कोविड अत्यावश्यक आरोग्यसेवा सेवा उपलब्ध करून एक अनोखे आणि नाविन्यपूर्ण उदाहरण स्थापन केले आहे. शहरातील बरीच मोठी रुग्णालये कोविड -19 उपचारासाठी समर्पित आहेत, त्यामुळे मधुमेह, रक्तदाब, हृदयरोग इत्यादी बिगर-कोविड अत्यावश्यक सेवांशी निगडीत आवश्यक सेवा उपलब्ध व्हाव्यात, हे सुनिश्चित करण्यासाठी विविध उपाययोजना केल्या जात आहेत तसेच बऱ्याच रुग्णालयांमध्ये ओपीडी सेवा बंद असल्यामुळे रुग्णालयात जाऊ न शकणाऱ्या लोकांसाठी देखील ही सुविधा उपलब्ध करून देण्यात आली आहे.
एएमसीने स्वीकारलेल्या जबाबदाऱ्यापैकी एक म्हणजे 'धन्वंतरी रथ' नावाच्या मोबाइल वैद्यकीय वाहनांची मोठ्या प्रमाणात तैनात करण्यात आली आहे. या वैद्यकीय वाहनामध्ये एएमसीच्या शहरी आरोग्यसेवा केंद्राचे स्थानिक वैद्यकीय अधिकारी व आयुष डॉक्टर, पॅरामेडिकल आणि परिचारिका कर्मचारी आहेत. हे वाहन विविध भागात जाऊन तेथील बिगर-कोविड रुग्णांना अत्यावश्यक सेवा पुरविते आणि अहमदाबाद शहरातील लोकांना त्यांच्या घराजवळ वैद्यकीय सल्ला उपलब्ध करून देत आहे. मोबाइल वैद्यकीय वाहनांमध्ये आयुर्वेदिक आणि होमिओपॅथीक औषधे, व्हिटॅमिनच्या गोळ्या, नाडी ऑक्सीमीटरसह मूलभूत चाचणी उपकरणांसह सर्व आवश्यक औषधे आहेत. आरोग्य सेवांव्यतिरिक्त विविध कारणास्तव रुग्णालयाच्या ओपीडी पर्यंत पोहोचू न शकणाऱ्या लोकांपर्यंत ही सेवा उपलब्ध करून दिली जात आहे; तसेच ज्या लोकांना पुढील नैदानिक उपचारांची किंवा आयपीडी मध्ये दाखल करण्याची आवश्यकता आहे, अशा लोकांची ओळख पटवून ते वेळेवर रुग्णालयात पोहोचतील हे देखील धन्वंतरी रथ सुनिश्चित करते.
एएमसीने संपूर्ण शहरात 120 धन्वंतरी रथ तैनात केले आहेत. धन्वंतरी रथांनी आतापर्यंत 4.27 लाख ओपीडी यशस्वीरित्या पार पाडल्या आहेत. या हस्तक्षेपाने ताप असलेल्या 20,143 पेक्षा जास्त रुग्ण, खोकला, सर्दी आणि पडसे असलेल्या 74,048 पेक्षा अधिक रुग्णांवर यशस्वीरित्या उपचार करण्यात मदत केली आहे, श्वसनमार्गाचे गंभीर संसर्ग असलेल्या 462 पेक्षा जास्त रुग्णांना शहरी आरोग्य केंद्र आणि रुग्णालयात क्लिनिकल उपचारांसाठी पाठविण्यात आले आणि उच्च-रक्तदाब, मधुमेह आणि इतर आजार असणाऱ्या इतर 826 रुग्णांना उपचारासाठी जवळील शहरी आरोग्य केंद्रे, सामुदायिक आरोग्य केंद्रे आणि रुग्णालयात पाठविण्यात आले. धन्वंतरि रथांचा कोविड-19 व्यवस्थापनावरही मोठा परिणाम झाला आहे, कारण वेळेत अनेक कोविड रुग्ण ओळखणे शक्य झाले.
पावसाची सुरुवात आणि संसर्गजन्य आजारांमध्ये वाढ होण्याची संभाव्यता लक्षात घेता 15 जून 2020 पासून मलेरिया आणि डेंग्यू चाचण्यांचा समावेश करण्यासाठी मोबाईल वैद्यकीय वाहनाच्या आरोग्य सेवांचा विस्तार करण्यात आला आहे.
संरक्षण मंत्रालय
महुच्या आर्मी वॉर कॉलेजचा सुवर्णमहोत्सव
नवी दिल्ली, 2 एप्रिल 2021
भारतीय लष्कराची एक महत्त्वाची प्रशिक्षण संस्था म्हणून मान्यता मिळाल्यानंतर आपल्या वैभवशाली 50 वर्षांच्या कार्यकाळाचा गौरव करण्यासाठी महुच्या आर्मी वॉर कॉलेजने आज आपला सुवर्णमहोत्सव साजरा केला. हे महाविद्यालय भारतीय लष्करामधील सर्व प्रकारच्या युद्धविषयक डावपेचांच्या प्रशिक्षणाचे प्रमुख केंद्र आहे आणि या महाविद्यालयात भारतीय संरक्षण दले आणि मैत्रीपूर्ण संबंध असलेल्या देशांच्या संरक्षण दलांमधील अधिकाऱ्यांना प्रशिक्षण देण्यात येते. युद्धविषयक डावपेच, डावपेचविषयक संशोधन, लॉजिस्टिक्स, समकालीन युद्धविषयक अभ्यास आणि लष्करी दस्तावेज नोंदणीत सुधारणा अशा विविध विषयांचे अध्ययन करण्याच्या सुविधा असलेले हे एक आघाडीचे महाविद्यालय आहे.
“युद्धायकृतनिश्चय” हे या महाविद्यालयाचे घोषवाक्य असून या घोषवाक्याला सार्थ अशी अभिमानास्पद कामगिरी या महाविद्यालयाने केली आहे. 1971 मध्ये अतिशय साध्या पद्धतीने सुरुवात केल्यावर या महाविद्यालयाने लष्करी नेतृत्वाचा विकास आणि अध्ययन यामध्ये अतिशय उल्लेखनीय कामगिरी केली आहे. या महाविद्यालयाने सातत्याने आपली क्षमता, दर्जा आणि लौकिक यात सुधारणा केली आहे आणि त्यायोगे आपल्या संस्थापकांचे स्वप्न साकार केले आहे. स्वातंत्र्यप्राप्तीपासून भारतीय लष्कराने राबवलेल्या अनेक लष्करी मोहिमांमध्ये आपला ठसा उमटवणाऱ्या नामवंत लष्करी अधिकाऱ्यांना घडवणारी संस्था ही ओळख संस्थेने कायम ठेवली आहे.
यावेळी सर्व श्रेणीच्या आणि लष्करातील नागरी कर्मचाऱ्यांसाठी आयोजित केलेल्या सैनिक संमेलनाला लेफ्टनंट जनरल व्ही एस श्रीनिवास, कमांडट एडब्लूसी यांनी संबोधित केले. या सर्वांनी आपल्या कर्तव्याचे पालन करताना प्रस्थापित केलेला उच्च दर्जा आणि समर्पित वृत्तीचे दर्शन याबद्दल त्यांनी उपस्थितांचे अभिनंदन केले. त्यांनी याच उत्साहाने आणि समर्पित भावनेने आपले कर्तव्य बजावत राहावे, असे आवाहन त्यांनी केले. यावेळी विविध क्षेत्रात उल्लेखनीय सेवा बजावणाऱ्या काही निवडक मान्यवरांचा सन्मान करण्यात आला.
लष्करप्रमुख मनोज मुकुंद नरवणे यांनी फर्स्ट डे कव्हरचे प्रकाशन आणि आर्मी वॉर कॉलेजच्या ई- बुकचे उद्घाटन करून या सोहळ्याचा समारोप केला. या ऐतिहासिक क्षणी सुवर्णमहोत्सवी करंडकाचे अनावरण करण्यात आले. या महाविद्यालयामधील प्रशिक्षणाचे तत्वज्ञान आधुनिक आणि समकालीन आहे आणि भारतीय लष्कराच्या बदलत्या गरजांची पूर्तता करण्याचे काम करत आहे, असे लष्करप्रमुखांनी यावेळी केलेल्या भाषणामध्ये सांगितले. आधुनिक काळातील “तक्षशिला” अशी ओळख या महाविद्यालयाने निर्माण केली आहे. सुवर्णक्षितिजावर असलेल्या या महाविद्यालयाच्या भावी वाटचालीसाठी आपण शुभेच्छा देत असल्याचे नरवणे यांनी सांगितले.M.Chopade/S.Patil/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 139
गृह मंत्रालय
कंपनीतील कर्मचारी कोविड-19 चा रुग्ण आढळल्यास, सीइओ च्या कायदेशीर जबाबदारीविषयी उद्योग समूहात अवाजवी भीतीचे वातावरण- केंद्रीय गृहमंत्रालयाचे स्पष्टीकरण
कोविड प्रतिबंधित क्षेत्राच्या बाहेर असलेल्या ज्या उद्योगांना 15 एप्रिल 2020 ला काम सुरु करण्याची परवानगी आहे, त्यांना पुनर्परवानगी/नूतन परवानगीची गरज नाही
नवी दिल्ली, 23 एप्रिल 2020
केंद्रीय गृहमंत्रालयाने 15 एप्रिल 2020 रोजी जारी केलेल्या निर्देशांनुसार, कोविड-19 ची संक्रमण साखळी तोडण्यासाठी लागु केलेल्या लॉकडाऊनमधून काही सुरक्षित भागांना विशिष्ट कामे सुरु करण्यासाठी सवलत देण्यात आली आहे. जे भाग हॉटस्पॉट किंवा प्रतिबंधित क्षेत्र नाहीत, त्याच भागांसाठी ही परवानगी देण्यात आली आहे.

या मार्गदर्शक तत्वांसोबतच, कोविड-19 चे व्यवस्थापन आणि सामाजिक अंतराचे नियम व स्वच्छताविषयक उपाययोजनांसाठीची प्रमाणित कार्यवाही प्रक्रिया  याचीही सचित्र माहिती देण्यात आली आहे. सर्व कार्यालयांनी, कामांच्या जागा, कारखाने आणि इतर आस्थापनांमध्ये हे नियम पाळणे अनिवार्य आहे. सर्व जागा, उद्योग आणि इतर व्यवसायिक कंपन्यानी कोविड19विषयक आरोग्य मंत्रालयाने जारी केलेले प्रोटोकॉल नियम देखील पाळायचे आहेत.
मात्र, या मार्गदर्शक तत्वांचा अन्वयार्थ लावतांना काही चुकीचे अर्थ लावले गेले असून काही प्रसारमाध्यमे आणि उत्पादक कंपन्यांनी देखील नियमांचे योग्य आकलन केलेले दिसत नाही
त्यापैकी काही खालीलप्रमाणे :
- जर एखाद्या कंपनीत कोविड-19 चा पॉझिटिव्ह रुग्ण आढळला तर त्या कंपनीच्या मुख्य कार्यकारी अधिकाऱ्याविरोधात राज्य सरकार कायदेशीर कारवाई करू शकेल, त्याला तुरुंगवासही होऊ शकेल.
- अशा परिस्थितीत, या कारखान्याचा परिसर तीन महिन्यांसाठी सील केला जाईल.
- खबरदारीच्या उपाययोजना केल्या नाहीत तर कारखाना दोन दिवसांसाठी बंद केला जाईल आणि संपूर्ण खबरदारी घेतल्यानंतरच तो पुन्हा सुरु करण्याची परवानगी दिली जाईल.
गृहमंत्रालयाकडून असे स्पष्ट करण्यात आले आहे की एकत्रित सुधारित मार्गदर्शक तत्वांमध्ये असे कोणतेही नियम नाहीत. अशा अवाजवी भीतीला काहीही आधार नाही. असेही स्पष्ट करण्यात येत आहे की 15 एप्रिल 2020 च्या सुधारित आदेशांनुसार, आधीच्या 24 मार्च 2020 च्या आदेशांत मंजूर करण्यात आलेल्या सर्व कामांना या आदेशातही मंजुरी अबाधित रहाणार आहे, त्याशिवाय, आणखी काही कामांनाही परवानगी देण्यात आली आहे. त्यामुळे, या नव्या, सुधारित मार्गदर्शक तत्वांमध्ये आधीच्या कोणत्याही सवलती कमी अथवा रद्द करण्यात आलेल्या नाहीत, मात्र, हे क्षेत्र प्रतिबंधित क्षेत्रात येत नसावे ही अट राहणार आहे.
त्यामुळे, ज्या कंपन्या किंवा उद्योगांना 15 एप्रिलच्या आदेशात परवानगी मिळालेली आहे, त्यांना नव्या/वेगळ्या परवानगीची आवश्यकता नाही. या सर्व कंपन्यांनी सामाजिक अंतराच्या नियमांचे पालन केल्यास, त्यांना लॉकडाऊन च्या कालावधीत काम सुरु करण्यासाठी नवा परवाना किंवा कायदेशीर परवानगीची गरज नाही.
केंद्रीय गृह मंत्रालय सर्व राज्ये आणि केंद्रशासित प्रदेशांच्या संपर्कात असून, सर्व उद्योगक्षेत्र आणि आस्थापना तसेच कार्यालयांना लॉकडाऊन काळातील मार्गदर्शक तत्वांची सविस्तर माहिती देण्याच्या सूचना देण्यात आल्या आहेत. तसेच, कोणत्याही व्यवस्थापन अथवा उत्पादक/व्यावसायिक आस्थापनांना त्रास देण्यासाठी या मार्गदर्शक सूचनांचा गैरवापर केला जाणार नाही, याची दक्षता घेण्याचे निर्देशही देण्यात आले आहेत.
Click here to see the Official Communication to States
G.Chippalkatti/R.Aghor/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 170
वाणिज्य आणि उदयोग मंत्रालय
भारत, सौदी अरेबिया गुंतवणूक मंचाची नवी दिल्लीत बैठक, दोन्ही देशांमध्ये कार्यालये सुरू करण्याचा निर्णय
नवी दिल्ली, 12 सप्टेंबर 2023
सौदी अरेबियाचे युवराज आणि पंतप्रधान मोहम्मद बिन सलमान बिन अब्दुलअजीज अल सौद द्विपक्षीय धोरणात्मक भागीदारी परिषदेच्या नेत्यांच्या शिखर परिषदेत सहभागी होण्यासाठी, भारत दौऱ्यावर आले असून वाणिज्य आणि उद्योग मंत्रालयाचा उद्योग आणि अंतर्गत व्यापार प्रोत्साहन विभाग आणि सौदी अरेबियाच्या गुंतवणूक मंत्रालयाने काल नवी दिल्ली येथे भारत-सौदी अरेबिया गुंतवणूक मंच 2023 बैठकीचे आयोजन केले होते.
या बैठकीला भारत आणि सौदी अरेबियातील 500 हून अधिक कंपन्यांची उपस्थिती होती. भारत आणि सौदी अरेबियामधील अशा प्रकारची ही पहिलीच औपचारिक गुंतवणूक बैठक होती. यापूर्वी, सौदीच्या युवराजांनी अर्थव्यवस्थेच्या विविध क्षेत्रांमध्ये सुमारे 100 अब्ज डॉलर्स गुंतवणूक करण्याबाबत केलेल्या घोषणेच्या पार्श्वभूमीवर ही बैठक झाली.
भारत-सौदी गुंतवणूक मंच 2023 च्या मंत्रिस्तरीय सत्राचे सह-अध्यक्षपद केंद्रीय वाणिज्य आणि उद्योग, ग्राहक व्यवहार, अन्न व सार्वजनिक वितरण आणि वस्त्रोद्योग मंत्री पीयूष गोयल आणि सौदी अरेबियाचे गुंतवणूक मंत्री खालिद ए. अल फलिह यांनी भूषवले.
व्यावसायिक मेळाव्याला संयुक्तपणे संबोधित करताना, दोन्ही मंत्र्यांनी स्टार्ट-अप, डिजिटल पायाभूत सुविधांचा विकास, दोन्ही देशांमधल्या गुंतवणूक प्रोत्साहन संस्थांच्या माध्यमातून आणि गुंतवणूक प्रोत्साहन कार्यालयांच्या स्थापनेच्या माध्यमातून दोन्ही देशांतील व्यवसाय आणि गुंतवणूकदार परिसंस्थांमधील सहकार्य वाढवणे, निधींच्या माध्यमातून सध्याच्या गुंतवणूक ओघाव्यतिरिक्त भारतात थेट गुंतवणुकीचा विचार करण्यासाठी सौदी सार्वभौम संपत्ती निधीला चालना आणि संयुक्त प्रकल्पांची संभाव्यता, यासह विविध क्षेत्रांमध्ये द्विपक्षीय सहकार्याचा विस्तार करण्याचे मार्ग आणि माध्यमांवर चर्चा केली.
अन्न प्रक्रिया, लॉजिस्टिक आणि पायाभूत सुविधा, आरोग्य सेवा, ऊर्जा विशेषतः नवीकरणीय ऊर्जा, कौशल्य विकास, अंतराळ, माहिती व संवाद तंत्रज्ञान, स्टार्ट अप्स विशेषत: डिजिटल डोमेनमधील स्टार्ट-अप, या क्षेत्रांमध्ये संभाव्य गुंतवणूक सहकार्यांची रूपरेषा दोन्ही मंत्र्यांकडून मांडण्यात आली.
तत्पूर्वी, G2B  आणि B2B  स्वरूपात दोन्ही बाजूंनी 45 हून अधिक सामंजस्य करार झाले. या सामंजस्य करारांमुळे दोन्ही देशांमधील आर्थिक सहकार्य अधिक वृद्धिंगत होईल. तसेच यामुळे दोन्ही देशांमधील गुंतवणूक प्रवाहाला अधिक गती मिळण्याची शक्यता आहे.S.Kane/S.Kakade/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 81
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 10 मार्च 2022
|
|
- 179.53 cr vaccine doses have been administered so far under Nationwide Vaccination Drive
- India's Active caseload currently stands at 44,488
- Active cases stand at 0.10%
- Recovery Rate currently at 98.70%
- 6,554 recoveries in the last 24 hours increases Total Recoveries to 4,24,20,120
- 4,184 new cases recorded in the last 24 hours
- Daily positivity rate 
- Weekly Positivity Rate 
- 77.60 cr Total Tests conducted so far; 8,73,974 tests conducted in the last 24 hours
#Unite2FightCorona #IndiaFightsCorona
आरोग्य मंत्रालयाची कोविड-19 घडामोडींवरील माहिती
गेल्या 24 तासांच्या कालावधीत, कोविड प्रतिबंधक लसीच्या 18 लाख 23 हजारांहून अधिक  मात्रा देण्यात आल्यामुळे, आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, भारताच्या कोविड प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 179 कोटी 53 लाखांचा  टप्पा ओलांडला आहे.
गेल्या 24 तासांत 6,554 रुग्ण कोविड आजारातून बरे झाल्यामुळे, देशात महामारीची सुरुवात झाल्यापासून आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 4,24,20,120 झाली आहे.
परिणामी, भारतातील रोगमुक्ती दर आता 98.70% झाला आहे.
गेल्या 24 तासांत, देशात 4,184 नव्या कोविड रुग्णांची नोंद झाली.
भारतातील कोविड सक्रीय रुग्णसंख्या सध्या 44,488 इतकी आहे. देशात सध्या कोविड असलेल्या रुग्णांचे प्रमाण आतापर्यंतच्या एकूण कोविड बाधितांच्या संख्येच्या 0.10% आहे.
कोविड संसर्ग तपासणी चाचण्या करण्याच्या क्षमतेच्या विस्ताराचे काम देशभरात सुरु आहे. गेल्या 24 तासांत देशात एकूण 8,73,974 चाचण्या करण्यात आल्या. देशात आतापर्यंत एकंदर 77 कोटी 60 लाखांहून अधिक  चाचण्या करण्यात आल्या आहेत.
देशभरात कोविड संसर्ग तपासणी चाचण्या करण्याची क्षमता वाढविण्यात आली असतानाच, देशातील साप्ताहिक पॉझिटीव्हिटी दर सध्या 0.58% आणि दैनंदिन पॉझिटीव्हिटी दर 0.48%.इतका आहे.
इतर अपडेट्स :
S.Patil/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 121
आरोग्य आणि कुटुंब कल्याण मंत्रालय
कोविड-19 ची ताजी स्थिती
नवी दिल्ली, 21 मे 2020
कोविड-19 च्या प्रसाराला आळा घालणे, प्रतिबंध आणि व्यवस्थापन यासाठी केंद्र सरकार राज्ये आणि केंद्रशासित प्रदेशांच्या मदतीने सातत्याने वर्गीकृत, पूर्वदक्षता घेऊन सक्रीय उपाययोजना सुरु आहेत. या सर्व उपाययोजना आणि व्यवस्थापनावर सर्वोच्च पातळीवर नियमित देखरेख ठेवली जात आहे.
आतापर्यंत देशभरात कोविड-19 चे 45,299 रुग्ण उपचारानंतर बरे झाले आहेत. गेल्या 24 तासात, एकूण 3,002 रुग्ण बरे झाले आहेत. रुग्ण बरे होण्याचे प्रमाण सातत्याने सुधारत असून सध्या ते 40.32% इतके आहे.
भारतात सध्या कोविडचे 63,624 सक्रीय रुग्ण असून या सर्व रुग्णांवर उपचार सुरु आहे. एकूण सक्रीय रूग्णांपैकी सुमारे 2.94% रुग्ण अतिदक्षता विभागात आहेत.
सध्या भारतात कोविडचा मृत्यूदर 3.06% इतका आहे. जागतिक स्तरावरील मृत्यूदर 6.65%. इतका असून भारतात त्या तुलनेत मृत्यूदर बराच कमी आहे. वेळेत रुग्ण ओळखून त्याच्यावर सुनियोजित वैद्यकीय उपचार करण्याच्या भारताच्या धोरणामुळेच मृत्यूदर आटोक्यात राहिला आहे.
देशातील मृत्यूंचे विश्लेषण केले असता असे आढळले की यात 64% मृत्यू पुरुषांचे आणि 36% मृत्यू स्त्रियांचे झाले आहेत. वयानुसार विभागणी करायची झाल्यास, असे लक्षात आले आहे की 15 वर्षे पेक्षा कमी वयोगटातील रूग्णांमध्ये मृत्यूचे प्रमाण 0.5% इतके आहे. 15 ते 30 वर्षे वयोगटात हेच प्रमाण 2.5% इतके आहे. तर, 30 ते 45 वर्षे वयोगटातील रुग्णांचे मृत्यूचे प्रमाण 11.4% इतके आहे. त्यापुढच्या, म्हणजे 45 ते 60 या वयोगटातील रूग्णांमध्ये हा मृत्यूदर 35.1% इतका आहे. 60 वर्षे आणि त्यापुढच्या वयोगटातील कोरोना रूग्णांमध्ये मृत्यूचे प्रमाण 50.5 टक्के आहे. त्याशिवाय, इतर आजार असलेल्या कोविड रुग्णांच्या मृत्यूचे प्रमाण 73% इतके आहे. 60 वर्षे वयापुढील वृद्ध आणि इतर आजार असलेल्या लोकांना कोविड-19 चा सर्वाधिक धोका असल्याचे आढळले आहे.
कोविडचा संसर्ग रोखण्यासाठी आपल्या सवयींमध्ये बदल आणि स्वच्छता तसेच सामाजिक नियमांचे पालन करण्याबाबतची जागृती सतत सुरूच ठेवायची आहे. त्याशिवाय, वैयक्तिक स्वच्छता, हात धुणे, श्वसनाच्या नियमांचे पालन आणि परिसर स्वच्छ ठेवणे यावर सातत्याने भर देण्याची गरज आहे. सार्वजनिक ठिकाणी चेहरा झाकणे, मास्क घालणे आणि शारीरिक अंतर पाळण्याची सवय कायम ठेवायची आहे. सार्वजनिक समारंभ टाळायचे आहेत. ज्या लोकांना कोरोना होण्याची अधिक शक्यता आहे, अशा हाय रिस्क लोकांनी अत्यावश्यक आणि आरोग्यविषयक कामे वगळता बाहेर जाणे टाळायला हवे.
कोविड19 संदर्भात कुठलीही अधिकृत आणि ताजी आकडेवारी/माहिती हवी असल्यास, तसेच काही मार्गदर्शक तत्वे अथवा सूचना बघायच्या असल्यास, कृपया खालील संकेतस्थळाला भेट द्यावी : https://www.mohfw.gov.in/.
तांत्रिक गोष्टींच्या माहितीसाठी संपर्क साधायचा असल्यास, या ईमेल आय डी वर साधावा: technicalquery.covid19[at]gov[dot]in आणि इतर शंका/समस्यांसाठी ईमेल आयडी- ncov2019[at]gov[dot]in .
कोविड19 संदर्भात इतर माहितीसाठी दूरध्वनी क्रमांक : +91-11-23978046 or 1075 . सर्व राज्ये आणि केंद्रशासित प्रदेशांच्या हेल्पलाईन्सची यादी सोबत जोडली आहे. https://www.mohfw.gov.in/pdf/coronvavirushelplinenumber.pdf .
R.Tidake/R.Aghor/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 143